Tapasztalt japán pilóta tesztelhet a Red Bull csapatainál
Tavaly még Jenson Button is felfigyelt a rutinos japán pilóta, Jamamoto Naoki teljesítményére, aki F1-es léptékkel mérve már nem fiatal, de így is a legjobb jelölt egy szabadedzésen való részvételre.
Teljesülhet a Honda vágya, és újra japán pilóta szerepelhet az F1-es mezõnyben, igaz, várhatóan csak szabadedzésen, és átmenetileg. A kiszemelt Jamamoto Naoki, aki Jenson Button váltótársaként tavaly megnyerte a DTM japán megfelelõjét, a Super GT-t, és 2013-ban bajnoki címet nyert a Super Formulában is, legyõzve egyebek mellett Andre Lotterert és Loic Duvalt.

Jamamoto F1-es léptékkel mérve koros pilóta, 31 esztendõs, és sohasem versenyzett Japánon kívül, de a sikerei révén megkapná az F1-es szuperlicencet, így adminisztratív akadály nincs a bemutatkozása elõtt. Névrokona, a Honda F1-es programját igazgató Jamamoto Maszasi rámutatott, fiatal protezsáltjai nem jöhetnek szóba, mert nem elég jók az eredményeik.

„Õk nem indulhatnak az F1-ben, amíg meg nem nyerik a bajnokságot vagy nagyon jó eredményt nem szereznek – összegzett az Autosportnak. – Van néhány pilótánk a Super Formulában, Jamamoto Naoki vezeti is a bajnokságot. Napjaink F1-es trendjét elnézve õ már kissé koros, de régen ez még rendben volt!”

Lehet, hogy õ nem illik bele a képbe, de õt is beleértve valakit be akarunk ültetni egy szabadedzésre még az idén. Egyeztetünk a Red Bullal és a Toro Rossóval errõl a lehetõségrõl.”  

Kézenfekvõ választás lenne a Japán Nagydíj, hiszen Jamamoto Naoki jól ismeri a helyszínt, és egy japán pilóta vendégszereplése tovább fokozhatja az Osztrák Nagydíjon elért Honda-gyõzelem után egyébként is növekvõ érdeklõdést. A befutó valószínûleg a Toro Rosso lesz, hiszen a faenzai istálló kifejezetten az ilyen jellegû próbálkozások elõsegítése érdekében mûködik.

A Honda korábban is megpróbált üléseket találni a hazai versenyzõinek, Nakadzsima Szatoru, Nakano Sindzsi vagy éppen Szato Takuma is a japán gyártónak köszönhette a pályafutását, utóbbi F1-es dobogós helyet és Indy 500-gyõzelmet is elért a márkával. 2006-ra lényegében Szato miatt a Honda szatelitcsapatot is létrehozott az F1-ben Super Aguri néven.

Az új turbókorszakban egyelõre nem tudtak japán pilótát az F1-be juttatni, elsõsorban azért, mert Max Verstappen megjelenése óta az FIA 18 éves életkorhoz és a juniorkategóriákban szerzett eredményekkel kiváltható pontokhoz köti az F1-es jogosítvány, a szuperlicenc kiadását, és számos Red Bull-neveléshez hasonlóan a Honda sem tudott eddig kellõen ütõképes jelöltet kitermelni.
Forma-1 tesztelés Forma-1-es hír Honda Racing F1 Jamamoto Maszasi